CELEX: 32018D2014
Language: lv
Date: 2018-12-14 00:00:00
Title: Komisijas Īstenošanas lēmums (ES) 2018/2014 (2018. gada 14. decembris), ar ko Lēmuma 2010/221/ES I pielikumu groza attiecībā uz to Īrijas apgabalu sarakstu, kurus uzskata par austeru herpesvīrusa 1 μvar (OsHV-1 μVar) neskartiem (izziņots ar dokumenta numuru C(2018) 8618) (Dokuments attiecas uz EEZ.)

18.12.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 322/55
               
            
         KOMISIJAS ĪSTENOŠANAS LĒMUMS (ES) 2018/2014
         (2018. gada 14. decembris),
         ar ko Lēmuma 2010/221/ES I pielikumu groza attiecībā uz to Īrijas apgabalu sarakstu, kurus uzskata par austeru herpesvīrusa 1 μvar (OsHV-1 μVar) neskartiem
         
            
               (izziņots ar dokumenta numuru C(2018) 8618)
            
         
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2006. gada 24. oktobra Direktīvu 2006/88/EK par akvakultūras dzīvniekiem un to produktiem izvirzītajām dzīvnieku veselības prasībām, kā arī par konkrētu ūdensdzīvnieku slimību profilaksi un kontroli (1) un jo īpaši tās 43. panta 2. punktu,
         tā kā:
         
                     (1)
                  
                  
                     Komisijas Lēmuma 2010/221/ES (2) I pielikumā ir iekļauts saraksts ar dalībvalstīm, zonām un iecirkņiem, kas tiek uzskatīti par brīviem no konkrētām slimībām, kas nav minētas Direktīvas 2006/88/EK IV pielikuma II daļā. Attiecībā uz konkrēto slimību sarakstā minētā dalībvalsts šo slimību ietekmes ierobežošanai var pieprasīt šajos apgabalos atbilstību noteiktiem valsts pasākumiem, kas apstiprināti ar minēto lēmumu.
                  
               
                     (2)
                  
                  
                     Šajā sarakstā patlaban vairāki iecirkņi Īrijas teritorijā tiek uzskatīti par austeru herpesvīrusa 1 μνar (OsHV-1 μVar) neskartiem. Sakarā ar neseno OsHV-1 μVar uzliesmojumu, kas notika 6. iecirknī (Poulnasharry Bay) un par ko Īrija informēja Komisiju, būtu jāatjaunina Īrijas slimības neskarto apgabalu ģeogrāfiskās robežas.
                  
               
                     (3)
                  
                  
                     Tāpēc Lēmuma 2010/221/ES I pielikums būtu attiecīgi jāgroza.
                  
               
                     (4)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Lēmuma 2010/221/ES I pielikuma tabulas ceturtajā slejā “Tās zonas ģeogrāfiskās robežas, kurai ir apstiprināti valsts pasākumi” ailē “Austeru herpesvīruss 1 μνar (OsHV-1 μVar)” ierakstu par Īriju aizstāj ar šādu:
            
               “1. iecirknis: Sheephaven Bay
               
               3. iecirknis: Killala Bay, Broadhaven Bay un Blacksod Bay
               
               4. iecirknis: Streamstown Bay
               
               5. iecirknis: Bertraghboy Bay un Galway Bay
               
               A iecirknis: Tralee Bay Hatchery”.
            
         
         
            2. pants
            Šis lēmums ir adresēts dalībvalstīm.
         
         
            Briselē, 2018. gada 14. decembrī
            
               
                  Komisijas vārdā –
               
               
                  Komisijas loceklis
               
               Vytenis ANDRIUKAITIS
            
         
         
            (1)  OV L 328, 24.11.2006., 14. lpp.
         
         
            (2)  Komisijas 2010. gada 15. aprīļa Lēmums 2010/221/ES, ar ko apstiprina valsts pasākumus, lai ierobežotu konkrētu akvakultūras dzīvnieku un savvaļas ūdensdzīvnieku slimību ietekmi saskaņā ar Padomes Direktīvas 2006/88/EK 43. pantu (OV L 98, 20.4.2010., 7. lpp.).